CELEX: 62015CN0158
Language: sk
Date: 2015-04-03 00:00:00
Title: Vec C-158/15: Návrh na začatie prejudiciálneho konania, ktorý podal Raad van State (Holandsko) 3. apríla 2015 – Elektriciteits Produktiemaatschappij Zuid-Nederland EPZ NV, ďalší účastník: Správa Holandského úradu pre emisie

22.6.2015   
            
            
               SK
            
            
               Úradný vestník Európskej únie
            
            
               C 205/18
            
         Návrh na začatie prejudiciálneho konania, ktorý podal Raad van State (Holandsko) 3. apríla 2015 – Elektriciteits Produktiemaatschappij Zuid-Nederland EPZ NV, ďalší účastník: Správa Holandského úradu pre emisie
   (Vec C-158/15)
   (2015/C 205/25)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Žalobkyňa: Elektriciteits Produktiemaatschappij Zuid-Nederland EPZ NV
   
      Žalovaná: Správa Holandského úradu pre emisie
   
      Prejudiciálne otázky
   
   
            
               1.
            
            
               Vzťahuje sa na skutkový stav, akým je skutkový stav vo veci samej, keď sa uhlie uskladňuje v uhoľnom parku, v ktorom sa uvoľňujú emisie CO2 v dôsledku samovoľného zahriatia, centrum uhoľného parku sa nachádza vo vzdialenosti približne 800 metrov od hranice uhoľnej elektrárne, oba pozemky sú navzájom oddelené verejnou komunikáciou a uhlie sa z úložiska prepravuje do elektrárne na pásovom dopravníku, ktorý prechádza ponad cestu, pojem „zariadenie“ v zmysle článku 3 písm. e) smernice 2003/87/ES (1) Európskeho parlamentu a Rady z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES?
            
         
            
               2.
            
            
               Myslí sa pod pojmom „palivo vyvezené zo zariadenia“ v článku 27 ods. 2 nariadenia Komisie (EÚ) č. 601/2012 (2) z 21. júna 2012 o monitorovaní a nahlasovaní emisií skleníkových plynov podľa smernice Európskeho parlamentu a Rady 2003/87/ES taký skutkový stav, akým je skutkový stav vo veci samej, keď sa uhlie počas uskladnenia v uhoľnom parku stráca spaľovaním v dôsledku samovoľného zahriatia?
            
         
      (1)  Ú. v. EÚ L 275, s. 32; Mim. vyd. 15/007, s. 631.
   
      (2)  Ú. v. EÚ L 181, s. 30.